CELEX: 62010CO0335
Language: sk
Date: 2011-07-13
Title: Uznesenie Súdneho dvora (piata komora) z 13. júla 2011. # Administraţia Finanţelor Publice a Municipiului Târgu-Jiu a Administraţia Fondului pentru Mediu proti Claudia Norica Vijulan. # Návrh na začatie prejudiciálneho konania: Curtea de Apel Craiova - Rumunsko. # Článok 104 ods. 3 prvý pododsek rokovacieho poriadku - Vnútroštátne zdanenie - Článok 110 ZFEÚ - Daň zo znečistenia vyberaná pri prvom zápise motorového vozidla do evidencie. # Vec C-335/10.

Uznesenie Súdneho dvora (piata komora) z 13. júla 2011 – Administrația Finanțelor Publice a Municipiului Târgi‑Jiu a Administrația
            Fondului pentru Mediu/Vijulan
      (vec C‑335/10)
      „Článok 104 ods. 3 prvý pododsek rokovacieho poriadku – Vnútroštátne zdanenie – Článok 110 ZFEÚ – Daň za znečistenie životného prostredia uložená pri prvom prihlásení motorových vozidiel do evidencie“
      Daňové ustanovenia – Vnútroštátne zdanenie – Daň za znečistenie životného prostredia zaťažujúca motorové vozidlá pri ich prvom prihlásení do evidencie na vnútroštátnom
         území – Daň uplatniteľná na dovezené ojazdené vozidlá, ktorej nezodpovedá žiadna iná daň, ktorá by sa vzťahovala na vozidlá rovnakého
         veku a opotrebovania nachádzajúce sa na vnútroštátnom trhu – Neprípustnosť (článok 110 ZFEÚ) (pozri body 20, 21, 23 a výrok)
      
      Predmet
      
         
               Návrh na začatie prejudiciálneho konania – Curtea de Apel Craiova – Prihlásenie ojazdených vozidiel, ktoré boli predtým vedené
                  v evidencii v iných členských štátoch, do evidencie – Daň za znečistenie životného prostredia zaťažujúca motorové vozidlá
                  pri ich prvom prihlásení do evidencie v určitom členskom štáte – Súlad vnútroštátnej právnej úpravy s článkom 110 ZFEÚ – Dočasné
                  vyňatie pre vozidlá s určitými vlastnosťami
               
            Výrok
      Článok 110 ZFEÚ sa má vykladať v tom zmysle, že mu odporuje, aby členský štát zaviedol daň za znečistenie životného prostredia
         uloženú pri prvom prihlásení motorového vozidla do evidencie v tomto členskom štáte, pokiaľ je toto daňové opatrenie upravené
         takým spôsobom, že odrádza od uvádzania ojazdených vozidiel kúpených v iných členských štátoch do prevádzky v tomto štáte,
         pričom neodrádza od kúpy rovnako starých a opotrebovaných ojazdených vozidiel na vnútroštátnom trhu.